รัฐบาลไทย-ข่าวทำเนียบรัฐบาล-อำเภอคำชะอีขับเคลื่อน "ผ้าไทยใส่ให้สนุก" แสดงเดินแบบผ้าไทยพื้นถิ่น "ออนซอนชนเผ่าชาวคำชะอี" ประจำปี 2567 สืบสานอนุรักษ์ศิลปวัฒนธรรมและประเพณีของชนเผ่าในพื้นที่ ต่อยอดการท่องเที่ยวฯ
วันเสาร์ที่ 10 กุมภาพันธ์ 2567
10/02/2567
อําเภอคําชะอีขับเคลื่อน "ผ้าไทยใส่ให้สนุก" แสดงเดินแบบผ้าไทยพื้นถิ่น "ออนซอนชนเผ่าชาวคําชะอี" ประจําปี 2567 สืบสานอนุรักษ์ศิลปวัฒนธรรมและประเพณีของชนเผ่าในพื้นที่ ต่อยอดการท่องเที่ยวฯ
อําเภอคําชะอีขับเคลื่อน "ผ้าไทยใส่ให้สนุก" แสดงเดินแบบผ้าไทยพื้นถิ่น "ออนซอนชนเผ่าชาวคําชะอี" ประจําปี 2567 สืบสานอนุรักษ์ศิลปวัฒนธรรมและประเพณีของชนเผ่าในพื้นที่ ต่อยอดการท่องเที่ยวเชิงวัฒนธรรม เพิ่มมูลค่าผลิตภัณฑ์ชุมชนบนอัตลักษณ์ชาวมุกดาหาร
อําเภอคําชะอีขับเคลื่อน "ผ้าไทยใส่ให้สนุก" แสดงเดินแบบผ้าไทยพื้นถิ่น "ออนซอนชนเผ่าชาวคําชะอี" ประจําปี 2567 สืบสานอนุรักษ์ศิลปวัฒนธรรมและประเพณีของชนเผ่าในพื้นที่ ต่อยอดการท่องเที่ยวเชิงวัฒนธรรม เพิ่มมูลค่าผลิตภัณฑ์ชุมชนบนอัตลักษณ์ชาวมุกดาหาร สู่การยกระดับคุณภาพชีวิตอย่างยั่งยืน
วันนี้ (10 ก.พ. 67) นายสมพงษ์ คุ้มสุวรรณนายอําเภอคําชะอี เปิดเผยว่า อําเภอคําชะอีได้จัดแสดงเดินแบบผ้าไทยพื้นถิ่นในงานออนซอนชนเผ่าชาวคําชะอี ประจําปี 2567 ณ สนามหน้าที่ว่าการอําเภอคําชะอี ตําบลน้ําเที่ยง อําเภอคําชะอี จังหวัดมุกดาหาร เพื่อสืบสานศิลปวัฒนธรรมประเพณีของชนเผ่าคําชะอีและชาวพื้นถิ่นในพื้นที่จังหวัดมุกดาหาร โดยมี นายบุญเรือง เมฆฉิม รองผู้ว่าราชการจังหวัดมุกดาหาร เป็นประธานในพิธีเปิดงาน พร้อมด้วยหัวหน้าส่วนราชการ ผู้บริหารองค์กรปกครองส่วนท้องถิ่น ผู้บริหารสถานศึกษา และพี่น้องประชาชนชาวอําเภอคําชะอีจํานวนมาก ร่วมกิจกรรม
นายสมพงษ์ คุ้มสุวรรณนายอําเภอคําชะอี กล่าวว่า อําเภอคําชะอี จังหวัดมุกดาหาร มีชนเผ่าพื้นเมืองเดิมและที่อพยพจากที่อื่นเพื่อมาตั้งถิ่นฐานเป็นจํานวนมาก ทําให้ปัจจุบันอําเภอคําชะอีมีความหลากหลายทางชนเผ่า อาทิ ชนเผ่าผู้ไท ชนเผ่าไทกะเลิง ชนเผ่าข่า และชนเผ่าไทยอีสาน จึงมีการสืบทอดวัฒนธรรม ประเพณีที่ดีงามสืบต่อกันมาเป็นเวลายาวนาน ดังนั้น เพื่อเป็นการอนุรักษ์วัฒนธรรมประเพณีของชนชาวพื้นถิ่นดั้งเดิม ตลอดจนเพื่อเผยแพร่ประชาสัมพันธ์การละเล่นพื้นเมืองของชาวอําเภอคําชะอีที่มีอัตลักษณ์ให้เป็นที่รู้จักกันแพร่หลาย และถ่ายทอดให้กับเด็กเยาวชนคนรุ่นหลัง
"อําเภอคําชะอีจึงร่วมกับส่วนราชการ หน่วยงานรัฐวิสาหกิจ องค์กรปกครองส่วนท้องถิ่น กํานัน ผู้ใหญ่บ้าน สภาวัฒนธรรมอําเภอ ภาคเอกชน ภาคประชาชน และภาคีเครือข่าย จัดงานออนซอนชนเผ่าชาวคําชะอี ประจําปี 2567 ณ บริเวณสนามหน้าที่ว่าการอําเภอคําชะอี โดยมีวัตถุประสงค์เพื่อแสดงวัฒนธรรมประเพณีอันดีงามของชนเผ่าต่าง ๆ ของอําเภอคําชะอี ซึ่งมีหลายชนเผ่า และมีการสืบทอดกันมาเป็นเวลาอันยาวนาน เพื่อเชิดชูและประชาสัมพันธ์วัฒนธรรมประเพณีอันดีงามของชนเผ่าต่าง ๆ ของอําเภอคําชะอี ให้เป็นที่รู้จักกันแพร่หลาย รวมถึงสนับสนุนการท่องเที่ยวในพื้นที่อําเภอคําชะอี เพื่อเพิ่มรายได้ให้กับประชาชน ตลอดจนให้เด็กและเยาวชนได้เรียนรู้วัฒนธรรมประเพณี และเกิดความภูมิใจ นําไปสู่การสร้างความรัก ความสามัคคี ความปรองดองสมานฉันท์ ของพี่น้องชนเผ่าต่าง ๆ ของอําเภอคําชะอี" นายสมพงษ์ฯ กล่าว
นายสมพงษ์ คุ้มสุวรรณนายอําเภอคําชะอี กล่าวต่ออีกว่า การจัดงานออนซอนชนเผ่าชาวคําชะอี ประจําปี 2567 สิ่งที่เป็นไฮไลท์ในพิธีเปิดงานในวันนี้ คือ การแสดงเดินแบบผ้าไทยพื้นถิ่นของอําเภอคําชะอี ซึ่งได้รับความร่วมมือจากทุกภาคส่วนในพื้นที่อําเภอคําชะอีโดยมีการแสดงเดินแบบ 5 ประเภท ประกอบด้วย 1) ส่วนราชการระดับจังหวัด อําเภอ 2) องค์กรปกครองส่วนท้องถิ่น 3) สถานศึกษา ได้แก่ ผู้บริหาร คณะครู และนักเรียน 4) ผู้นําท้องที่ ได้แก่ กํานัน ผู้ใหญ่บ้าน 5) กลุ่มหรือองค์กร ได้แก่ องค์กรพัฒนาบทบาทสตรี และ 6) ภาคเอกชน ได้แก่ ผู้ประกอบการกลุ่ม OTOP หรือร้านค้าในเขตอําเภอคําชะอี ซึ่งผ้าไทยที่สวมใส่ในการแสดงในวันนี้ มาจากการออกแบบตัดเย็บโดยคนท้องถิ่นอําเภอคําชะอี ซึ่งมีลวดลายที่มีความเป็นอัตลักษณ์ของจังหวัดมุกดาหาร ดังนั้น การแสดงในวันนี้จึงช่วยต่อยอดผลิตภัณฑ์ชุมชน งานหัตถศิลป์หัตกรรมคนไทย ขับเคลื่อนน้อมนําตามพระดําริโครงการ "ผ้าไทยใส่ให้สนุก" ของสมเด็จพระเจ้าลูกเธอ เจ้าฟ้าสิริวัณณรี นารีรัตนราชกัญญา ที่ทรงสืบสาน รักษา ต่อยอดแนวพระราชปณิธานแห่งสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในการอนุรักษ์ศิลปหัตกรรมผ้าไทย อันเป็นภูมิปัญญาไทย
"การจัดงานในครั้งนี้ยังมีการจัดกิจกรรมอื่น ๆ ที่หลากหลาย อาทิ การแสดงขบวนฟ้อนรําจากชนเผ่าต่าง ๆ รวม 9 ตําบล 1 เทศบาล มีการแสดง "ออนชอนชนเผ่าชาวคําชะอี" และเพลง "มุกดาหารบ้านเฮา" เพื่อแสดงถึงเอกลักษณ์ของแต่ละชนเผ่า การจัดซุ้มแสดงศิลปวัฒนธรรมประเพณีของชนเผ่าต่าง ๆ การแสดงบนเวทีกลาง การออกร้านจําหน่ายสินค้าพื้นเมือง สินค้า OTOP และร้านค้าเอกชน ในกิจกรรมถนนคนเดิน ตลาดชิม ช้อป ใช้ของดีสินค้า OTOP 9 ตําบล จึงขอขอบคุณองค์กรภาคีเครือข่ายทุกภาคส่วนที่ได้ร่วมกิจกรรม ที่มาร่วมกันสืบสานเส้นใยผ้าทอ สืบต่อมรดกหัตถศิลป์ไทย ใช้ผ้าไทย ผ้าพื้นถิ่น ส่งเสริมอัตลักษณ์ความเป็นไทย และประชาสัมพันธ์ผลิตภัณฑ์ผ้าไทยให้เป็นที่รู้จักอย่างแพร่หลาย ส่งเสริมสินค้าไทยด้วยการสวมใส่ผ้าไทย เพื่อเป็นแรงผลักดันให้ผู้ผลิตกลุ่มทอผ้าได้มีรายได้ มีอาชีพ ส่งเสริมเศรษฐกิจฐานราก อันจะนําไปสู่การที่พี่น้องประชาชนมีกินมีใช้ และมีความสุข สามารถพึ่งพาตนเองได้อย่างยั่งยืน" นายสมพงษ์ฯ กล่าวในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood